**DĖL VALSTYBĖS TURTO PERĖMIMO ROKIŠKIO RAJONO SAVIVALDYBĖS NUOSAVYBĖN IR JO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE**

2022 m. rugsėjo 30 d. Nr. TS-

Rokiškis

Vadovaudamasi Lietuvos Respublikos valstybės turto perėmimo savivaldybių nuosavybėn įstatymo 3 straipsnio 1 dalies 2 punktu ir 4 straipsniu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 1 punktu, 12 straipsnio 1 ir 2 dalimis, 20 straipsnio 1 dalies 8 punktu, Lietuvos Respublikos vietos savivaldos įstatymo 16 straipsnio 2 dalies 26 punktu, Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašu, patvirtintu Rokiškio rajono savivaldybės tarybos 2021 m. balandžio 30 d. sprendimu Nr. TS-111 „Dėl Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašo patvirtinimo“, Rokiškio rajono savivaldybės taryba nusprendžia:

1. Perimti Rokiškio rajono savivaldybės nuosavybėn šį savivaldybės apskaitoje registruotą ir jos valdomą valstybės ilgalaikį turtą, kurio bendra įsigijimo balansinė vertė 2022 m. rugsėjo 30 d. – 224154,24 Eur, turto likutinė vertė 2022 m. rugsėjo 30 d. – 178210,40 Eur, turto registravimo grupė – 1203100, (priedas).
2. Perduoti sprendimo 1 punkte nurodytą turtą, jį perėmus savivaldybės nuosavybėn, Rokiškio rajono savivaldybės administracijai, kodas 188772248, buveinės adresas: Respublikos g. 94, Rokiškis, valdyti, naudoti ir disponuoti juo patikėjimo teise bei apskaityti įstaigos balanse.
3. Įgalioti Rokiškio rajono savivaldybės merą, jo nesant – Rokiškio rajono savivaldybės mero pavaduotoją, savivaldybės vardu pasirašyti turto, perduodamo patikėjimo teise, perdavimo-priėmimo aktą.
4. Skelbti sprendimą Teisės aktų registre ir savivaldybės interneto svetainėje [www.rokiskis.lt](http://www.rokiskis.lt).

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras | Ramūnas Godeliauskas |

Gailutė Vaikutienė

Rokiškio rajono savivaldybės tarybai

**ROKIŠKIO RAJONO SAVIVALDYBĖS TARYBOS SPRENDIMO PROJEKTO ,, DĖL VALSTYBĖS TURTO PERĖMIMO ROKIŠKIO RAJONO SAVIVALDYBĖS NUOSAVYBĖN IR JO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE“ AIŠKINAMASIS RAŠTAS**

**Sprendimo projekto tikslai ir uždaviniai.**

Perimti Rokiškio rajono savivaldybės (toliau – Savivaldybė) nuosavybėn valstybės turtą ir perduoti jį neterminuotai valdyti, naudoti ir disponuoti juo patikėjimo teise Rokiškio rajono savivaldybės administracijai.

**Teisinio reguliavimo nuostatos.**

Lietuvos Respublikos valstybės turto perėmimo savivaldybių nuosavybėn įstatymo 3 straipsnio 1 dalies 2 punktas ir 4 straipsnis, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 1 punktas, 12 straipsnio 1 ir 2 dalis, 20 straipsnio 1 dalies 8 punktas, Lietuvos Respublikos vietos savivaldos įstatymo 16 straipsnio 2 dalies 26 punktas, Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašas, patvirtintas Rokiškio rajono savivaldybės tarybos 2021 m. balandžio 30 d. sprendimu Nr. TS-111 „Dėl Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašo patvirtinimo“.

**Sprendimo projekto esmė.**

Rokiškio rajono savivaldybės taryba priima sprendimą dėl turto perėmimo savivaldybės nuosavybėn ir jo perdavimo valdyti, naudoti ir disponuoti juo patikėjimo teise.

Pasikeitus Lietuvos Respublikos valstybės turto perėmimo savivaldybių nuosavybėn įstatymui, Savivaldybių apskaitoje registruotas ir jų valdomas valstybės turtas Savivaldybės nuosavybėn perimamas ir registruojamas Savivaldybės tarybos sprendimu.

Siūloma perimti Savivaldybės nuosavybėn Rokiškio m. gatves, kurias iki šiol Savivaldybė valdė patikėjimo teise ir kurios 2022 m. kovo 25 d. Rokiškio rajono savivaldybės tarybos sprendimu Nr. TS-57 „Dėl Rokiškio rajono savivaldybės tarybos 2018 m. gruodžio 21 d. sprendimo Nr. TS-287 „Dėl Rokiškio rajono savivaldybės vietinės reikšmės viešųjų kelių ir gatvių sąrašo patvirtinimo“ dalinio pakeitimo“ (toliau – Tarybos sprendimas) yra įtrauktos į Rokiškio rajono savivaldybės vietinės reikšmės viešųjų kelių ir gatvių sąrašą, tačiau nebuvo suformuotos nekilnojamojo daikto kadastrinių matavimų bylos. Šiame sprendimo projekte gatvių duomenys pateikti remiantis naujai suformuotomis kelio/gatvės ir jo sudėtinių dalių kadastro duomenimis, todėl gatvių ilgiai skiriasi nuo ilgių, pateiktų Tarybos sprendimo sąraše Eil. Nr.: 1657 (Juodupės g.), 1689 (Pušų skg. (suteiktas dar vienas unikalus numeris, nes pratęsta gatvė, atlikti nauji matavimai)), 1715 (Šiaurės skg.) ir 1745 (Tyzenhauzų g.) (remiantis naujai suformuotomis kadastrinių matavimų bylomis Tarybos sprendimas bus koreguojamas).

**Laukiami rezultatai.**

Savivaldybės nuosavybėn pagal įstatymą perimtas savivaldybės apskaitoje registruotas ir valdomas, valstybės turtas.

**Finansavimo šaltiniai ir lėšų poreikis**.

Sprendimo įgyvendinimui biudžeto lėšos nereikalingos.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

|  |  |
| --- | --- |
| Turto valdymo ir ūkio skyriaus vyriausioji specialistė | Gailutė Vaikutienė |